ශ්‍රීලංකාවේ බෞද්ධ කටයුතු පුනර්ජීවය කිරීම සඳහා ජාත්‍යන්තර සභාවක් පත් කෙරේ.සභාපති ලෙස ප්‍රංශ බෞද්ධ සම්මේලනයේ සභාපති ආචාර්ය තම්පලාවෙල ධම්මරතන, ලේකම් ලෙස ඇමෙරිකා එක්සත් ජනපදයේ ලොස් ඇන්ජලිස් බෞද්ධ සංගමයේ සභාපති ගොඩතලානේ ගුණරතන නාහිමිවරුන් පත්කර සිටිති.අගමැති දි. මු. ජයරත්න මහතාගේ ප්‍රධානත්වයෙන් අගමැති කාර්යාලයේ ඊයේ (12) පැවැති දෙස් විදෙස් හිමිවරුන්ගේ හමුවේදී මේ සභාව පත්කර ඇත.ශ්‍රී ලංකාවේ බෞද්ධ වෙහෙර විහාරස්ථාන සංවර්ධනය සඳහා අවශ්‍ය ක්‍රියාමාර්ග ගැනීමත්, ජාත්‍යන්තර බෞද්ධ කටයුතු පුනර්ජීවය සඳහා සැලැසුම් සකස් කිරීමත් මේ සභාවේ මූලික අරමුණ වේ.